ก.ล.ต.ผ่อนผันบจ.กระทบ “โควิด” ใช้ผู้สอบบัญชีบริษัทสอบทานงบฯ Q1 ได้
ก.ล.ต.ผ่อนผันบจ.กระทบ “โควิด” ใช้ผู้สอบบัญชีบริษัทสอบทานงบฯ Q1 ได้
26 มี.ค. 2563

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นประธานการประชุมคณะกรรมการกำกับตลาดทุน (ก.ต.ท.) เมื่อวันที่ 25 มีนาคม 63 มีมติให้บริษัทจดทะเบียน ซึ่งรวมถึงบริษัทผู้ออกหลักทรัพย์อื่นที่ได้รับผลกระทบจากสถานการณ์การแพร่ระบาดของโควิด-19 จนทำให้ต้องเลื่อนการจัดประชุมสามัญผู้ถือหุ้นประจำปีออกไป และเป็นเหตุทำให้ไม่สามารถแต่งตั้งผู้สอบบัญชีได้ สามารถแต่งตั้งผู้สอบบัญชีที่ได้รับความเห็นชอบจาก ก.ล.ต. เข้าทำการสอบทานงบการเงินงวดไตรมาส 1 ปี 2563 ของบริษัทก่อนได้ เพื่อให้สามารถเปิดเผยข้อมูลและนำส่งงบการเงินต่อ ก.ล.ต.
ทั้งนี้ บริษัทต้องเสนอเรื่องการแต่งตั้งผู้สอบบัญชีต่อที่ประชุมผู้ถือหุ้นเพื่อพิจารณาแต่งตั้งในการประชุมที่จะมีขึ้นในครั้งถัดไป